cyanic-selkie/wikianc huggingface dataset:
মামজি স্ট্রেনজার
২০০৯: প্রথম একক সঙ্গীত
২০০৯ সালের নভেম্বরে ওটু এরিনাতে তিনি সিন কিংস্টোনকে সমর্থন করেন।
২০১০: প্রথম মিক্সটেপ এলবাম মুক্তি
২০১০ এর ১১ ডিসেম্বর তার প্রথম মিক্সটেপ নো স্ট্রেনজার টু দিস মুক্তি পায়। ইটস এ ওয়ান্ডারফুল আফটারলাইফ গানে তার পাশাপাশি স্টেরিও ন্যাশন এর কন্ঠ শোনা যায়। এটি তার প্রথম সঙ্গীত যা ব্রিটিশ চলচ্চিত্রে ব্যবহৃত হয়। এছাড়া টুনপুর কা সুপারহিরো চলচ্চিত্রের সঙ্গীতে তার কন্ঠ শোনা যায়।
২০১০ এর ডিসেম্বরে তার প্রথম এলবাম জার্নি বিগিনস মুক্তি পায়। ১৮ ডিসেম্বর স্ট্রাটফোর্ডের স্ট্রাটফোর্ড সার্কাসে ৬০০ শ্রোতার সামনে তিনি এলবামের গান পরিবেশন করেন। এলবামের প্রধান একক সঙ্গীত ফ্লাই উইদ মি ইউকে-এশিয়ান ডাউনলোড চার্টে ১৫ তম স্থান অর্জন করে এবং ১৭ সপ্তাহ ধরে টপ ৪০ এ অবস্থান করে।
২০১১-২০১২: পুরস্কার মনোনয়ন ও স্ট্রেনজার ফ্যামিলি
২০১১ এর ইউকে-এশিয়ান মিউজিক অ্যাওয়ার্ডে তিনি চারটি বিভাগে মনোনীত হন এবং বেস্ট আরবান অ্যাক্ট বিভাগে পুরস্কার গ্রহণ করেন।
প্রথম এলবামের পর ১০ মার্চে গ্র‍্যামি বিজয়ী ব্রিটিশ আরএন্ডবি শিল্পী জুনিয়রের সাথে নতুন প্রচারমূলক একক মামা ইউজড টু সে প্রকাশ করেন। এপ্রিলের ৮ তারিখে হার্টব্রেকার মুক্তি পায়। ১৪ এপ্রিল জুনাই কাদেন এর সাথে মিলেআজা মেরে নাল প্রকাশ করেন। এটি জুনাই এর প্রথম সঙ্গীত ছিলো এবং মামজি নিজে এটি প্রযোজনা করেন। ইউকে-এশিয়ান ডাউনলোড চার্টে এটি ৭ম স্থান অর্জন করে, ফলে এটি তার প্রথম সঙ্গীত যা টপ ১০ এ স্থান পেয়েছে।
২০১২ এ তিনি জুনাই কাদেন, চার আভেল, তাশা তা ও রেমির সাথে মিলে স্ট্রেনজার ফ্যামিলি নামের সঙ্গীত দল শুরু করেন। ২০১২ এ দলটি তাদের প্রথম সঙ্গীত ঘেটো রিফিক্স প্রকাশ করে। এটি ছিলো কাদেনের ফ্রম মি টু ইউ এলবামের সঙ্গীত ঘেটো এর নতুন রুপ।
২০১২ এর নভেম্বরে দলটি কানাডিয়ান-দক্ষিণ এশীয় দল কালচার শকের সাথে মিলে 'XOXO' ট্যুরে যাওয়ার প্রস্তুতি নেয়। এ উপলক্ষে তারা একত্রে 'XOXO' নামের সঙ্গীতও প্রকাশ করে। কিন্তু টিকেট বিক্রয়ে মন্দা ও টিফিন বিটস রেকর্ডসের ব্যবস্থাপনা নিয়ে সমস্যা দেখা দিলে ট্যুর বাতিল হয়ে যায়। পরবর্তীতে স্ট্রেনজার ফ্যামিলি দলও ভেঙে যায়।
২০১৩-২০১৭: স্বাধীন শিল্পী হিসেবে সাফল্য
নাফিসের সাযা গানে মামজি কণ্ঠ দেয় যা মুক্তির প্রথম সপ্তাহেই এশিয়ান ডাউনলোড চার্টে প্রথম স্থানে চলে যায়। তিনি 'কুরবান' গানে কন্ঠ দিতে তাশা তা এর সাথে ভারতে আসেন।
পূর্বের লেবেল কোম্পানি টিফিন বিটস রেকর্ডস থেকে বেরিয়ে আসার পর তিনি টাইমলেস লন্ডন প্রতিষ্ঠা করেন, এবং এর অংশ হিসেবে লাভ কমফোর্ট নামে রেকর্ড কোম্পানি প্রতিষ্ঠা করেন। বিভিন্ন নতুন শিল্পী এতে যুক্ত হয়। যেমন, শ্যামা, রুপিকা বৈদ্য, নিশ। লায়ান রোজ নতুন প্রযোজক হিসেবে নিযুক্ত হয়। নিশের সাথে তার সঙ্গীত জান আটকি ইউকে আইটিউনস ওয়ার্ল্ড চার্টে প্রথম স্থান অর্জন করে।
২০১৮-বর্তমান: ভার্টিগো এবং অন্যান্য
মামজি, নিশের প্রথম এলবাম আইডেন্টিটিতে লাভ লস্ট গানে সহ-প্রযোজক ও কণ্ঠশিল্পী হিসেবে ছিলেন। এছাড়া একই এলবামে মা বাবা গানটিতে তিনি প্রযোজক হিসেবে কাজ করেন। এরপর মাস্টার-ডি এর গান 'তুমি যাইও না'তে কন্ঠ দেন।
২০১৯ এর ১৮ অক্টোবর মামজি তার দ্বিতীয় এলবাম ভার্টিগো প্রকাশ করেন। এতে বিভিন্ন শিল্পীদের সমাবেশ ছিলো।
২০২০ বলিউড জাওয়ানি জানেমন চলচ্চিত্রের গালান কারদি গানে কন্ঠ দেন। জুলাইয়ে তার 'হাবিবতি' গান টপ ট্রিলার গ্লোবাল তালিকায় ৪র্থ স্থানে পৌঁছায়।
আরো দেখুন
ব্রিটিশ বাংলাদেশি
ব্রিটিশ বাংলাদেশী ব্যক্তিদের তালিকা
মরিস রিচ
মরিস উইলিয়াম রিচ (জন্ম ২০ জানুয়ারী ১৯৩২) একজন অস্ট্রেলীয় ক্রীড়াবিদ। তিনি ১৯৫৬ গ্রীষ্মকালীন অলিম্পিকে পুরুষদের ত্রৈথ লম্ফে প্রতিদ্বন্দ্বিতা করেছিলেন।
জয় জিনেন্দ্র
জয় জিনেন্দ্র! (সংস্কৃত: जय जिनेन्द्र, ) হল জৈনদের একটি সাধারণ সম্ভাষণ। এই শব্দবন্ধটির অর্থ ‘শ্রেষ্ট জিনের জয় হোক।’ উল্লেখ্য, জৈন তীর্থংকরদের ‘জিন’ বলা হয়।
এই সম্মানপ্রদর্শনের সম্ভাষণটি দুটি সংস্কৃত শব্দ দ্বারা গঠিত: ‘জয়’ ও ‘জিনেন্দ্র’।
বিজু খোটে
বিজু খোটে (১৭ ডিসেম্বর ১৯৪১ – ৩০ সেপ্টেম্বর ২০১৯) একজন ভারতীয় অভিনেতা ছিলেন যিনি তিন শতাধিক হিন্দি ও মারাঠি চলচ্চিত্রে অভিনয় করেছেন। তিনি শোলে চলচ্চিত্রে "কালিয়া" চরিত্রে অভিনয়ের জন্য ও "সরদার, ম্যায়নে আপকা নামাক খায়া হ্যায়" সংলাপের জন্য পরিচিত। এবং  আন্দাজ আপনা আপনা চলচ্চিত্রে রবার্ট চরিত্রে ও "গালতি সে মিস্টেক হো গ্যায়া" সংলাপের জন্য পরিচিত। ছোট পর্দায় তিনি জাবান সাম্ভালকে (১৯৯৩) ধারাবাহিকে অভিনয়ের জন্য পরিচিত। তাকে মারাঠি মঞ্চনাটকেও অভিনয় করতে দেখা গিয়েছে।
ব্যক্তিগত জীবন
বিজু খোটে তার বড় বোন অভিনেত্রী শুভা খোটের থেকে ৫ বছরের ছোট ছিলেন। তাদের বাবা নান্দু খোটে মঞ্চ ও নির্বাক চলচ্চিত্রে অভিনয় করতেন এবং তাদের চাচি দুর্গা খোটে ছিলেন বড় পর্দার অভিনেত্রী।
বিজু খোটে ৭৭ বছর বয়সে ২০১৯ সালের ৩০ সেপ্টেম্বর মৃত্যুবরণ করেন।
গৌতমী এক্সপ্রেস
গৌতমী এক্সপ্রেস কাকিনাদা বন্দর নগরী থেকে রাজধানী শহর সেকেন্দ্রাবাদ জংশনে চলমান একটি ট্রেন । এটি গৌতমী নদীর একটি উপনদী গোদাবরীর নামকরণে করা হয় । ট্রেনটি  ১২৭৩৭/১২৭৩৮ সংখ্যার ট্রেন হিসেবে চলাচল করে ।
ইতিহাস
গৌতমী সুপার ফাস্ট এক্সপ্রেস দক্ষিণ মধ্য রেল (SCR) এর সবচেয়ে মর্যাদাপূর্ণ ট্রেন যা বন্দরনগরী কাকিনাদার সাথে হায়দ্রাবাদ তেলেঙ্গানা রাজ্যের রাজধানী শহর সংযুক্ত করে । এটিকে ২০০৭ সালের জুলাই মাসে সুপার ফাস্ট বিভাগে উন্নীত করা হয় এবং ট্রেন নম্বর হিসাবে ১২৭৩৭/১২৭৩৮ নম্বরে পরিচালিত হয় এবং উন্নীত করার পূর্বে ৭০৪৮/৭০৪৭ নম্বর হিসেবে ব্যবহৃত হয় । এটা ২৪ টি বগি সংযুক্ত চলমান অন্যতম দীর্ঘতম রেলগাড়ির একটি এবং সারা বছর পূর্ণ ক্ষমতা নিয়ে চালিত হয় । এটিতে ৪ টি এসি, ১৫ টি নিদ্রা, ৩টি দ্বিতীয় শ্রেণীর সাধারণ বগি ও ২ লাগেজ তথা ব্রেক ভ্যান আছে। গৌতমি সুপার ফাস্ট এক্সপ্রেস রাজ্যের রাজধানীর সাথে যোগাযোগ বিনিময়ের সবচেয়ে ভাল উপায় বলে মনে করা হয়, সংযুক্ত অন্ধ্রপ্রদেশে, বর্তমানে অন্ধ্র প্রদেশের ডেল্টা ডিস্ট্রিক্ট থেকে তেলেঙ্গানা হায়দ্রাবাদ রাজধানী পর্যন্ত। এটা ৩/১০/১৯৮৭ তারিখে চালু হয় এবং ট্রেনটিকে গোদাবরী এক্সপ্রেস এর ট্রেন হিসেবে বিবেচনা করা হয়, যা বিশাখাপত্তনম ও হায়দ্রাবাদের মধ্যে চলাচল করে । এক্সপ্রেসটি কোচের সু রক্ষণাবেক্ষণের জন্যও পরিচিত । এক্সপ্রেসটি ১০ ফেব্রুয়ারি থেকে ওয়াপ ৭(WAP7) দ্বারা পরিচালিত হচ্ছে. এবং আবার মে, ২০১০ সাল থেকে অন্ধ্র প্রদেশের রাজধানী থেকে ওয়াপ ৪(WAP4) সঙ্গে ট্রেনটি পরিচালিত হচ্ছে । ট্রেনটি নিয়মিত COA থেকে BZA পর্যন্ত একটি একক ইরোড ভিত্তিক ওয়াপ ৪(WAP4) লোকোমোটিভ দ্বারা চালিত হয় এবং বিজয়ওয়াড়াতে লোকো পরিবর্তন করা হয় । কখনও কখনও, WAP7 এর অপ্রাপ্যতার কারণে, BZA থেকে SC পর্যন্ত এটি লালাগুড়াতে অবস্থিত একটি WAP4 দ্বারা চালিত হয় ।
ঘটনা বিবরন
২০০৮ সালের জুলাই মাসে, গৌতমি এক্সপ্রেসে মধ্যরাতে শর্ট-সার্কিট এর ফলে আগুন লাগার ঘটনা ঘটে। শব্দ ও গোলযোগে যারা জেগে যান তারা জরুরি চেইন টেনে নেমে যেতে পেরেছিলেন । এই ঘটনায় ৪০ জন যাত্রী তাদের জীবন হারায়। ঘটনাটি রাত ১:০৭ মিনিটে ট্রেনটি যখন অন্ধ্রপ্রদেশের ওয়ারাঙ্গল জেলার কেশমুদরাম স্টেশন পার হচ্ছিল তখন ঘটে।
মেহেন্দিগঞ্জ
মেহেন্দিগঞ্জ বাংলাদেশের দক্ষিণাঞ্চলের বরিশাল বিভাগের অন্তর্গত বরিশাল জেলায় অবস্থিত একটি শহর। প্রশাসনিকভাবে শহরটি মেহেন্দিগঞ্জ উপজেলার সদর। শহরটি বরিশাল জেলার তৃতীয় বৃহত্তম ও মেহেন্দিগঞ্জ উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর।
জনসংখ্যা
মেহেন্দিগঞ্জ শহরের মোট জনসংখ্যা ৩৩,৮০২ জন যার মধ্যে ১৬,২৪৯ জন পুরুষ এবং ১৭,৫৫৩ জন নারী। এ শহরের পুরুষ এবং নারী অনুপাত ৯৩:১০০। শহরে মোট খানা সংখ্যা বা পরিবার রয়েছে ৭১২৪টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮.৬৮ মিটার।
প্রশাসন
১৯৯৭ সালে মেহেন্দিগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মেহেন্দিগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ২০.৭৮ বর্গ কি.মি. আয়তনের মেহেন্দিগঞ্জ শহরের ১৪.৯৭ বর্গ কি.মি. এলাকাট মেহেন্দিগঞ্জ পৌরসভা দ্বারা পরিচালিত হয়।
শিক্ষা ব্যবস্থা
মেহেন্দিগঞ্জ শহরের স্বাক্ষরতার হার হলো শতকরা ৬৩.৩ ভাগ।
ড্যান ওহার্লিহি
ড্যানিয়েল পিটার "ড্যান" ওহার্লিহি (ইংরেজি: Dan O'Herlihy; ১লা মে ১৯১৯ - ১৭ই ফেব্রুয়ারি ২০০৫) হলেন একজন আইরিশ -মার্কিন চলচ্চিত্র অভিনেতা। তিনি ফেইল সেফ চলচ্চিত্রে ব্রিগেডিয়ার জেনারেল ওয়ারেন এ ব্ল্যাক, হ্যালোউইন থ্রি: সিজন অব দ্য উইচ চলচ্চিত্রে কোনাল ককরান, রবোকপ চলচ্চিত্রে বৃদ্ধ, এবং টুইন পিকস চলচ্চিত্রে অ্যান্ড্রু প্যাকার্ড চরিত্রে অভিনয়ের জন্য পরিচিত। তিনি ১৯৫৪ সালে অ্যাডভেঞ্চার অব রবিনসন ক্রুসো চলচ্চিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারে মনোনীত হন।
গোবরা রেলওয়ে স্টেশন (বাংলাদেশ)
গোবরা রেলওয়ে স্টেশন বাংলাদেশের ঢাকা বিভাগের গোপালগঞ্জ জেলা একটি রেলওয়ে স্টেশন।
অবস্থান
কালুখালী-গোবরা লাইনের সর্বশেষ এই স্টেশনটি গোপালগঞ্জ সদর উপজেলার গোবরা ইউনিয়নে অবস্থিত।
পরিষেবা
গোবরা রেলওয়ে স্টেশন দিয়ে টুঙ্গিপাড়া এক্সপ্রেস চলাচল করে।
সিবাজী উদ্যান
সিবাজী পার্ক হল ভারতের বিশাখাপত্তনম শহরের একটি নগর উদ্যান। এটি জমি উপর এবং এমভিপি কলোনি এবং শিবাজি পালেম দ্বারা বেষ্টিত। মূলত একটি খালাশি প্রাঙ্গণ, এটি ১৯৯৯ সালে  ৮ লক্ষ রুপি প্রাথমিক বিনিয়োগে তৈরি করা হয়েছিল।
এটি বিশাখাপত্তনমের অন্যতম বিখ্যাত আকর্ষণ। যাইহোক, দ্য হিন্দু রিপোর্ট করেছিল যে, পার্কটি "অতিরিক্ত বেড়ে ওঠা গুল্ম, ভাঙা বেঞ্চ এবং খেলার সরঞ্জাম" দিয়ে আবর্জনার স্তূপে পরিণত হয়েছে।
ডিয়েগো আলভারেজ (চরিত্র)
ডিয়াগো আলভারেজ হল প্রখাত সাহিত্যিক ক বিভূতিভূষন বন্দ্যোপাধ্যায়-এর রচিত কালজয়ী রোমাঞ্চ উপন্যাস চাঁদের পাহাড়-এর একটি গুরুত্বপূর্ণ কাল্পনিক চরিত্র।উপন্যাসে দেখাযায় ডিয়াগো আলভারেজ একজন পর্তুগিজ অভিযাত্রীক ও স্বর্ণসন্ধানী। সে শঙ্করের বন্ধু ও পরামর্শদাতা ছাড়াও হিরের অনুসন্ধানে তার সাথে যায়। তারা চাঁদের পাহাড় খুঁজতে গিয়ে রিকটারসভিল্ড-এর গহীনে প্রবে ক করে।
চলচ্চিত্র
চাঁদের পাহাড় উপন্যাসের উপর ভিত্তি করে নির্মিত চলচ্চিত্র চাঁদের পাহাড় -এ আফ্রিকান অভিনেতা গেরারড রুডোলফ অভিনয় করেছেন ডিয়াগো আলভারেজ চরিত্রে।.
গ্রাফিক্স উপন্যাস
গ্রাফিক্স উপন্যাসটি ২০১৪ সালে প্রকাশিত হয় চাঁদের পাহাড় উপন্যাসের উপর ভিত্তি করে।এখানেও ডিয়াগো আলভারেজকে দেখা যায় শংকর রায় চৌধুরী-এর বন্ধু হিসাবে।
আলীপুর ইউনিয়ন
আলীপুর দ্বারা বুঝানো হতে পারে:
ইউনিয়ন
আলীপুর নামে বাংলাদেশে মোট ৩টি ইউনিয়ন রয়েছে। যথা:
ফাইদি আল-আলামি
thumb|right|জেরুজালেমে ফাইদি আল-আলামি, সঙ্গে তার দুই সন্তান না'মাইট এবং [[মূসা আলামি|মূসা]]
ফাইদি আল-আলামি (فيضي العلمي) ১৯০৬ থেকে ১৯০৯ সাল পর্যন্ত জেরুজালেমের মেয়র ছিলেন। ১৯১৪ সালে উসমানীয় সংসদে শহরের প্রতিনিধিত্ব করার জন্য তাকে নির্বাচিত করা হয়। তার বাবা মূসা আল-আলামিও শহরের মেয়র ছিলেন।
তার ছেলে মূসা আল-আলামি ব্রিটিশ আইনের অধীনে ফিলিস্তিনের সহকারী অ্যাটর্নি-জেনারেল ছিলেন।
জগদীশ বিষ্ণোই
জগদীশ বিষ্ণোই (জন্ম ২০শে মে, ১৯৭২) একজন প্রাক্তন ভারতীয় বর্শা নিক্ষেপকারী । তিনি সিডনিতে ২০০০ গ্রীষ্মকালীন অলিম্পিকে পুরুষদের বর্শা নিক্ষেপে অংশ নিয়েছিলেন।
পাথরচাপড়ি
পাথরচাপড়ি ভারতের পশ্চিমবঙ্গের বীরভূম জেলার সিউড়ি সদর মহকুমার অন্তর্গত একটি গ্রাম ।এটি বীরভূম জেলার সদর শহর সিউড়ি থেকে ১২ কিলোমিটার (৭.৫ মাইল ) দূরে অবস্থিত । এটি পাথরচাপড়ি দরগাহ শরীফ এর দাতা মেহেবুব শাহ ওয়ালি এর জন্য বিখ্যাত । পাথরচাপড়ির নিকটবর্তী রেলওয়ে স্টেশন হল সিউড়ী।
অবস্থান
পাথরচাপড়ি অবস্থিত ।
ইতিহাস
একজন মুসলিম সূফী শাহ মেহেবুব নামে কিন্তু সাধারণভাবে দাতা সাহেব  নামে পরিচিত ।কথিত আছে  সন্তকে  অলৌকিক ক্ষমতা উপহার করা হয়েছিল  এবং তিনি ছাই প্রয়োগের দ্বারা বিপজ্জনক রোগ নিরাময় করতেন। তিনি বাংলা ক্যালেন্ডার অনুসারে 10 চৈত্র ১২৯৮ সালে এ মারা যান।
সেকদদার জমিদার খান বাহাদুর পাথরচাপুড়িতে মেলার সংগঠনের সূচনা করেছিলেন।  ১৯১৮ সালে জেলা ম্যাজিস্ট্রেট জে সি দত্ত কর্তৃক প্রতিষ্ঠিত মাজার রক্ষণাবেক্ষণ কমিটির তিনিই প্রথম সভাপতি ছিলেন। ১৯৩৩ সালে, বর্ধমান রাজের বিজয়চাঁদ মাহতাব জমিটি উপহার দিয়েছিলেন।
জনসংখ্যা
ভারতের ২০১১ সালের আদম শুমারি অনুসারে পাথরচাপড়ি এর মোট জনসংখ্যা ছিল ১,৯৯৯ জন যার মধ্যে ১,১০৩ (৫৮%) পুরুষ এবং ৮০6 (৪২%) মহিলা ছিলেন। জনসংখ্যার ৬ বছরের নিচে ১৮০ জন  ছিল। পাথরচাপড়িতে মোট সাক্ষরতার সংখ্যা ছিল ১৩৮৫  (৬ বছরেরও বেশি জনসংখ্যার ৮০.১০%)।
সংস্কৃতি
গ্রামে দাতা সাহেবের দরগাতে দর্শনার্থীরা প্রায়শই আসেন। দাতা সাহেবের মৃত্যুবার্ষিকী স্মরণে ১০-১২ চৈত্রে  একটি মেলা বসে। এ উপলক্ষে লক্ষাধিক তীর্থযাত্রী পাথরচাপড়িতে সমবেত হন।
খান সাহেব ময়েজউদ্দিন বিশ্বাস
খান সাহেব চৌধুরী ময়েজউদ্দিন বিশ্বাস (১৮৪০–১৯২৩) ছিলেন একজন বাঙালি মুসলিম ব্যবসায়ী ও জমিদার, যিনি বাংলা, পাঞ্জাব ও আরবের বেশ কিছু জায়গায় জমিদারি বিস্তৃত করেছিলেন।
বংশ পরিচয় ও জমিদারির উৎপত্তি
কথিত আছে, তার পূর্বপুরুষেরা তুরস্ক থেকে এসেছিলেন। তারা ১৩ শতকে উত্তর ভারতে এসেছিলেন তুরস্ক থেকে আগত সামরিক বাহিনীর অংশ হিসেবে। পরবর্তীতে মোঘল স্বীকৃত জমিদারি পায় উত্তরপ্রদেশের জনপুর জেলাতে ও সেখান থেকে ১৬ শতকের শুরুতে বর্তমান ফরিদপুর ও রাজবাড়ী জেলার একটি মোটামুটি বড় অংশের জায়গীরদার নিযুক্ত হন আনুমানিক ১৬৩০ খ্রিস্টাব্দে। যিনি সেই প্রথম জায়গারদারি পেয়েছিলেন তার নাম ছিল আরাফাত আলী এবং তিনি ছিলেন ময়েজ উদ্দিন সাহেবের অষ্টম পূর্বপুরুষ। ১৭৬০ এর দশকে যখন ফরিদপুরে ইস্ট ইন্ডিয়া কোম্পানির শাসন ছড়িয়ে পড়ে, তখন তা প্রতিরোধ করার শাস্তি হিসেবে সেই জমিদারি ক্রোক করে নেয় ইস্ট ইন্ডিয়া কোম্পানি এবং তা ২৩ টি খন্ডে বিভক্ত করে নিলাম করে দেয় ১৭৯০ এর দশকে যা থেকে তৈরি হয় ফরিদপুরের বেশিরভাগ জমিদারিগুলো। ময়েজ উদ্দিন সাহেবের দাদা মরহুম জামাল উদ্দিন বিশ্বাস সেই ২৩ টি খন্ডের একটি ক্রয় করেন যা চানপুর স্টেটের রূপ ধারণ করে। সেই স্টেট ক্রয়ের সাথে তারা বিশ্বাস উপাধি লাভ করে এবং সেই থেকে তাদের পরিবারের নামের সাথে এই শব্দটি যোগ হয়।
কর্মজীবন
ময়েজউদ্দিন ভারতীয় জাতীয় কংগ্রেসের সমর্থক ছিলেন।
ব্যক্তিগত জীবন
ময়েজউদ্দিনের পুত্র ও নাতিরা ব্রিটিশ বাংলা, স্বাধীনতাপূর্ব পাকিস্তান ও স্বাধীন বাংলাদেশের রাজনীতিতে গুরুত্বপূর্ণ আসনে রয়েছেন। তাঁর বড় ছেলে আব্দুল্লাহ জহিরউদ্দিন লাল মিয়া পাকিস্তানের কেন্দ্রীয় মন্ত্রী ছিলেন। অন্য পুত্র এনায়েত হোসেন চৌধুরী ১৯৬০ এর দশকে পাকিস্তান জাতীয় পরিষদের সদস্য ছিলেন। ময়েজউদ্দিনের দ্বিতীয় পুত্র ইউসুফ আলী চৌধুরী মোহন মিয়া মুসলিম লীগের গুরুত্বপূর্ণ চরিত্র ছিলেন এবং পূর্ব পাকিস্তানের গুরুত্বপূর্ণ রাজনৈতিক ব্যক্তিত্ত্ব ছিলেন। যদিও ইউসুফ আলী ১৯৭১ সালের বাংলাদেশের স্বাধীনতা যুদ্ধে পাকিস্তানি বাহিনীর সমর্থন করেছিলেন।
বিলাসপুর, ছত্তীসগঢ়
বিলাসপুর ভারতের ছত্তীসগঢ় রাজ্যের বিলাসপুর জেলার একটি শহর। শহরটি রাজ্যের রাজধানী নতুন রায়পুর থেকে ১৩৩ কিলোমিটার (৮৩ মাইল) উত্তরে অবস্থিত। ৩,৬৫,৫৭৯ জন জনসংখ্যার সাথে, রায়পুর-ভিলাই-দুর্গ ট্রাই সিটি মেট্রো এলাকায় এটি দ্বিতীয় বৃহত্তম শহর। ছত্তীসগঢ় রাজ্য হাইকোর্ট ডোগরি গ্রামে অবস্থিত, বিলাসপুর জেলার জেলা সদর বিলাসপুর শহরে অবস্থিত। এই শহরটি উত্তর-পূর্ব ছত্তীসগঢ় অঞ্চলের বাণিজ্যিক কেন্দ্র এবং ব্যবসার কেন্দ্র। এটি ভারতীয় রেলপথের জন্য একটি গুরুত্বপূর্ণ শহর, কারণ এটি দক্ষিণ পূর্ব কেন্দ্রীয় রেল অঞ্চল এবং বিলাসপুর রেল বিভাগের সদর দপ্তর। বিলাসপুর ভারতের তৃতীয় পরিষ্কার এবং চতুর্থতম দীর্ঘ রেলওয়ে স্টেশন। বিলাসপুর সাউথ ইস্টার্ন কোলফিল্ডস লিমিটেডের সদর দপ্তরও।
বিলাসপুর তার সুগন্ধযুক্ত বিভিন্ন জাতের দোবরাজ চাল এবং হাতে বোনা রঙিন নরম কোসা সিল্ক শাড়ির জন্য সুপরিচিত।
ইতিহাস
ঐতিহাসিকভাবে, বিলাসপুরকে রতনপুরের কালচুরি রাজবংশ শাসন করা হয়েছিল। তবে, মারাঠা সাম্রাজ্যের শাসনকালে ১৭৪১ খ্রিস্টাব্দে শহরটি খ্যাতির উচ্চস্থানে এসে পৌঁছায়, যখন একজন মারাঠা আধিকারিক সেখানে তার বাসভবন স্থাপন করেন।
ব্রিটিশ ইস্ট ইন্ডিয়া কোম্পানি কর্তৃক বিলাসপুর জেলা ব্যবস্থাপনা হয়েছিল ১৮১৮ সালে তৃতীয় ইংরেজ-মারাঠা যুদ্ধে ব্রিটিশদের দ্বারা বিলাসপুর অধিগ্রহণ করার পর। নাগপুর রাজ্যের ভোসলে অধীনে অনেক সাবদার বা জমিদার / আকবর খান, ভিজার খান, সাও  বিলাসপুরের জমিদার ছিলেন।
১৯০১ সালে, বিলাসপুরের জনসংখ্যা ছিল ১৮,৯৩৭ জন এবং এটি ব্রিটিশ ভারতে কেন্দ্রীয় প্রাদেশিক রাজ্যের অষ্টম বৃহত্তম শহর ছিল। ১৯০৮ সালে, তাসর রেশম ও তুলা বস্ত্র বয়ন বিলাসপুরের প্রধান শিল্প হিসেবে নথিভূক্ত করা হয়।
বিলাসপুর ছত্তিশগড়ের প্রধান শহরগুলির মধ্যে একটি উল্লেখযোগ্য ঐতিহাসিক তাৎপর্য থাকার কারণে একটি আলাদা মর্যাদা উপভোগ করে। ছত্তিশগড়ের পূর্ব অংশে অবস্থিত বিলাসপুর প্রায় চার শতাব্দী প্রাচীন। "ভারত রাইস বোল" হিসাবে উল্লেখ করা হয়েছে, বিলাসপুর সবুজ অরণ্য দ্বারা সমৃদ্ধ এবং একটি বহিরাগত পর্যটক আকর্ষণের স্থান। যদি ঐতিহাসিক রেকর্ডকে কোনও বিশ্বাসযোগ্য মনে করা হয় তবে ১৭ শতকের বিলাসপুর নামটি বিলাস নামে একজন জেলের নাম থেকে এসেছে, এই কথা অস্বীকার করার কোন কারণ নেই। সেই সময়ের মধ্যে বিলাসপুর এবং আরো অনেক বছর ধরে জেলেদের মাছ ধরার ছিটমহল ছিল। ১৯০১ সালে আদমশুমারি অনুযায়ী, বিলাসপুরের মোট জনসংখ্যা ১৮,৯৩৭ জন এর কাছাকাছি ছিল এবং এটি ব্রিটিশ ভারতের সেন্ট্রাল প্রাদেশিক রাজ্যের ৮ ম বৃহত্তম শহর হিসেবে বিবেচিত হত। এমনকি ১৯০৮ সালের মতোই বিলাসপুর  তসর রেশম ও তুলো বস্ত্র নির্মাতাদের স্থান হিসেবে চিহ্নিত হয়েছিল।
ভূ-উপাত্ত
বিলাসপুর ২২.০৯ ° উত্তর থেকে ৮২.১৫ ° পূর্বে অবস্থিত। সমুদ্র সমতল হতে এর গড় উচ্চতা হল ২৬৪ মিটার (৮৬৬ ফুট)।
বিলাসপুর শহর বৃষ্টি-ছায়া অঞ্চলের অর্পা নদীর তীরে অবস্থিত, যা কেন্দ্রীয় ভারতের মৈকাল পর্বতশ্রেণীর উচ্চ পাহাড় থেকে উৎপন্ন হয়। এই ডলোমাইট সমৃদ্ধ অঞ্চলটি উত্তরে সবুজ বন এবং পূর্বে হাসডেও উপত্যকার কয়লা খনি দ্বারা বেষ্টিত। আর্পা নদীটি শহরের মধ্য দিয়ে প্রবাহিত হয় যার, ফলে নদীর দৃশ্য শহরের মানুষকে সময় কাটাতে আকৃষ্ট করে।
বিলাসপুর জেলার উত্তরে কোরিয়া জেলা, মধ্য প্রদেশের আনুপ্পুর জেলা, পশ্চিমে মুঙ্গেলি এবং কাবরাধাম জেলা, দক্ষিণে বরগুনা বাজার-ভট্টরা জেলা এবং পূর্বে করবা ও জঞ্জির-চম্পা জেলা।
বিলাসপুর শসরের আপশপাশের প্রধান মেট্রো শহর হল:
জলবায়ু
শীতকালে আবহাওয়া শীতল এবং হালকা (সর্বনিম্ন তাপমাত্রা ১০° সে, ৫০° ফা)। বর্ষার মৌসুমে মাঝারি বৃষ্টিপাত হয়। গ্রীষ্মকালে খুব গরম এবং শুষ্ক, সর্বোচ্চ তাপমাত্রা ৪৫+ ডিগ্রি সেন্টিগ্রেড বা ১১৩ ডিগ্রী ফারেনহাইট হয়।
কালীপ্রসন্ন কাব্যবিশারদ
কালীপ্রসন্ন কাব্যবিশারদ (জন্মঃ ৯ জুন, ১৮৬১ - মৃত্যুঃ ৪ জুলাই, ১৯০৭) একজন ভারতীয় জাতীয়তাবাদী সাংবাদিক, সম্পাদক ও লেখক।
প্রারম্ভিক জীবন
কালীপ্রসন্ন জন্মগ্রহণ করেন কলকাতার ভবানীপুরের বলরাম বসুর ঘাট রোডের বাড়িতে। পিতার নাম রাখালচন্দ্র বন্দ্যোপাধ্যায়। তিনি ১৮৭৬ সালে লণ্ডন মিশনারি স্কুল থেকে এন্ট্রানস পরীক্ষা পাশ করেন। এফ.এ. (ফার্স্ট আর্টস) পড়বার সময় দ্বারকানাথ বিদ্যাভূষণে র কাছে বাংলা ও সংস্কৃত শিক্ষা গ্রহণ করেন। ইংরাজিতেও সুশিক্ষিত ছিলেন তিনি। তার লেখা দি কসমোপলিটন, প্রকৃতি, এন্টি খ্রীষ্টিয়ান ইত্যাদি পত্রিকায় প্রকাশিত হয়।
সাহিত্যসেবা
হিতবাদী সাপ্তাহিক সাহিত্য পত্রিকার সম্পাদক হিসাবে কাজ করতেন তিনি এবং ব্যঙ্গাত্মক লেখালেখির জন্য কালীপ্রসন্ন বিখ্যাত ছিলেন। ফকিরচাঁদ বাবাজি ছদ্মনামে লেখা তির্যক গদ্য-পদ্যে আক্রমণ করেছেন বঙ্কিমচন্দ্র চট্টোপাধ্যায়, কেশবচন্দ্র সেন, হেমচন্দ্র বন্দ্যোপাধ্যায় এমনকি রাহু ছদ্মনামে ব্যঙ্গাত্মক ছড়ায় রবীন্দ্রনাথ ঠাকুর কেও। ভার্নাকুলার প্রেস আইনের বিরুদ্ধে ও বঙ্গভঙ্গ আন্দোলন সমর্থনের পক্ষে তিনি লেখা প্রকাশ করেন। তার সম্পাদিত বইগুলির মধ্যে রয়েছে প্রসাদ পদাবলী, বিদ্যাপতি, বংগীয়পদাবলী, স্বদেশী সংগীত। অসুস্থ থাকা অবস্থায় মাদ্রাজে ১৮৯৪ সালে ও লক্ষনৌতে ১৮৯৯ সালে ভারতের জাতীয় কংগ্রেস অধিবেশনে যোগ দেন তিনি। তার রচিত স্বদেশী গান স্বাধীনতা সংগ্রামীদের মধ্যে জনপ্রিয় ছিল। ‘রুচি-বিকার’ নামে একটি কবিতা প্রকাশ করায় তার বিরুদ্ধে মানহানির মামলা করেন ব্রাহ্মসমাজের এক বিশিষ্ট নেতা অধ্যাপক হেরম্বচন্দ্র মৈত্র। হেরম্বের অভিযোগ ছিল, ওই কবিতা তাঁর স্ত্রী কুসুমকুমারী মৈত্রকে ব্যঙ্গ করে লেখা। ১৮৯৭ সালের ১৭ জানুয়ারি কলকাতা হাইকোর্টে র বিচারপতি জেনকিন্স কালীপ্রসন্নকে দোষী সাব্যস্ত করেন। সম্পাদক কালীপ্রসন্ন পাঁচ মাসের জেল খাটার পরে মুক্তি পান। তার রচিত বইগুলি হল সভ্যতা-সোপান (১৮৭৮), প্যানেল প্রসঙ্গ (১৯০১), লাঞ্ছিতের সম্মান (১৯০৬)।
মৃত্যু
১৯০৭ সালে জাপান থেকে ফেরার পথে জাহাজের কেবিনে বসে লিখতে লিখতেই তিনি হৃদরোগে আক্রান্ত হয়ে মারা যান। তার দেহটি বাক্সে পুরে ডুবিয়ে দেওয়া হয় চীন সাগরের জলে।
পীরগঞ্জ রেলওয়ে স্টেশন
পীরগঞ্জ রেলওয়ে স্টেশন হচ্ছে বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলায় অবস্থিত একটি রেলওয়ে স্টেশন। এটি পীরগঞ্জ পৌরসভায় অবস্থিত একটি স্টেশন।
ইতিহাস
পীরগঞ্জ রেলওয়ে স্টেশন পার্বতীপুর-পঞ্চগড় লাইনে অবস্থিত ঠাকুরগাঁও জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।
পরিষেবা
পীরগঞ্জ রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:
রংপুর সরকারি বালিকা উচ্চ বিদ্যালয়
রংপুর সরকারি বালিকা উচ্চ বিদ্যালয় ১৮৭৬ সালে আধুনিক রংপুর এর প্রাণ কেন্দ্রে বিদ্যালয়টি স্থাপিত হয়। অনেকের মতে রাজা রামমোহন ক্লাবে প্রথমে রংপুর বালিকা বিদ্যালয়টি এ.ই স্কুল পর্যন্ত ছিল। পরে বিংশ শতাব্দীর আগে বর্তমান অবস্থানে (যা ছিল ডিমলার রাজা জানকী বল্লভ সেনের বাগানবাড়ি) স্কুলটি স্থানান্তরিত হয়। স্কুল বর্তমান স্থানান্তরিত হবার আগে যা ছিল রংপুরের পুলিশ সুপারিনটেন্ট এর বাসভবন। তাই স্কুলের মূল ভবনটি অনেকটাই আবাসিক ভবনের মতো। ১৯১৬ সালে স্কুলটি হাই স্কুলে উন্নীত হয়। ১৯৬১ সালে স্কুলটি সরকারীকরণ করা হয়।
ইতিহাস
ব্রিটিশ আমলে বিদ্যালয়টির নাম ছিল রংপুর বালিকা উচ্চ ইংরেজি বিদ্যালয়। ঐতিহ্যবাহী এই শিক্ষা প্রতিষ্ঠানটি ১৮৭৬ সালে প্রতিষ্ঠিত হয়। প্রায় এক শতাব্দীর বেশি সময় আগে এই প্রতিষ্ঠানের যাত্রা শুরু হয়। বাংলার নারী জাগরণের অগ্রদূত ও পথিকৃৎ মহীয়সী নারী বেগম রোকেয়ার নারী শিক্ষা বিস্তার কার্যক্রমের আগেই এই বিদ্যালয়টি স্থাপিত হয়েছিল। সম্ভবত রংপুর সদরে এটাই মেয়েদের জন্য স্থাপিত প্রথম বালিকা বিদ্যালয়। পূর্বে এই বিদ্যালয়টি একটি ছোট মাইনর স্কুল ছিল। ডিমলার জমিদার জানকীবল্লভ স্ত্রী শিক্ষার প্রসারতার কথা চিন্তা করেই বিদ্যালয়টি নির্মাণ করেছিলেন। বিদ্যোৎসাহী ব্যক্তি দেওয়ানবাড়ির জমিদার জনাব রাধারমণ দেওয়ানজীর অম্লান পরিশ্রম ও অক্লান্ত প্রচেষ্টায় ১৮৭৬ সালে বিদ্যালয়টির প্রাথমিক স্তর প্রতিষ্ঠিত হয়। ডিমলার জমিদার জানকীবল্লভ ১৮৮৬ সালে বিদ্যালয়টিকে প্রাথমিক স্তর থেকে মাধ্যমিক পর্যায়ে উন্নীত করেন। মোট ৩.৬৪ একর জমির ওপর এই ঐতিহ্যবাহী বিদ্যালয়টি প্রতিষ্ঠিত। ১৮৭৬ সালে প্রতিষ্ঠার পর থেকেই ইংরেজি বালিকা বিদ্যালয় হিসেবে বেসরকারিভাবে কার্যক্রম পরিচালিত হয়ে আসছিল। পরবর্তী সময়ে সারা দেশের জেলা সদরের প্রাচীনতম স্কুল ও কলেজ সরকারীকরণ কার্যক্রমের আওতায় ১৯৬১ সালে বিদ্যালয়টি সরকারীকরণ করা হয়।
অবকাঠামো
১৮৯৪ সালে স্মৃতি শশাঙ্ক প্রভা দেবী নামে এক ছাত্রী উক্ত স্কুল থেকে উচ্চ প্রাইমারী বৃত্তি লাভ করে। স্কুলের মূল ভবনের সামনে একটি কৃত্রিম "পদ্ম পুকুর" রয়েছে। যা নির্মিত হয়েছে ১৯৬৪ সালে। জানা যায়, স্কুলের ঐ সময়ের প্রধান শিক্ষিকা মিস এতিমুন্নেছা খাতুন ছিলেন কোলকাতার লেডি ব্রাবোর্ন কলেজের ছাত্রী। সেখানকার পদ্ম পুকুরের অনুকরণে প্রধান শিক্ষিকার দায়িত্ব পালন কালে তিনি এটি নির্মাণ করেন।
সেপ ব্লাটার
'''জোসেফ এস. ব্লাটার (Sepp Blatter; জন্ম: ১০ মার্চ, ১৯৩৬) সুইজারল্যান্ডে জন্মগ্রহণকারী ফুটবল প্রশাসক হিসেবে পরিচিত। তবে বিশ্ব ফুটবল জগতে তিনি সেপ (গিউসেপ) ব্লাটার''' নামেই অধিক পরিচিত হয়ে আছেন। বিশ্ব ফুটবল সংস্থা ফিফা'র সাবেক সভাপতি তিনি।
ফিফা সভাপতি
কিন্তু, ৮ অক্টোবর, ২০১৫ তারিখে তাকে ফিফা থেকে বহিষ্কার করা হয় ও ২১ ডিসেম্বর, ২০১৫ তারিখে ফুটবল-সম্পর্কীয় সকল ধরনের কর্মকাণ্ডে অংশগ্রহণের বিষয়েও নিষেধাজ্ঞা প্রদান করা হয়। তার পরিবর্তে ক্যামেরুনের ইসা হায়াতু ভারপ্রাপ্ত সভাপতির দায়িত্ব পালন করেছিলেন।
বিতর্ক
পরপর চার মেয়াদে ফিফা সভাপতি হলেও ব্লাটার প্রায়শঃই বিতর্কজালে নিজেকে জড়িয়েছেন। তন্মধ্যে - ২০০২ সালের নির্বাচনের প্রাক্কালে আর্থিক তছরূপ, ভোট বাণিজ্যে অর্থ প্রদান, আফ্রিকান ফুটবল কনফেডারেশন ও সোমালী ফুটবল ফেডারেশনের কাছ থেকে অর্থগ্রহণ অন্যতম।
২০০৪ সালে ব্লাটার মহিলা ফুটবল নিয়ে বক্তব্য প্রদান করে ব্যাপক সমালোচনার মুখোমুখি হন। তিনি বলেছিলেন যে,
সম্পৃক্ততা
ব্লাটার বিশ্বব্যাপী ছড়িয়ে-ছিটিয়ে থাকা বিভিন্ন মানবধর্মী প্রকল্পে নিজেকে সম্পৃক্ত রেখেছেন। ১৯৯৮ সালে প্রথমবারের মতো সভাপতি হিসেবে নির্বাচনে বিজয়ী হবার পর শিশুদের অধিকার শীর্ষক জনসচেতনতামূলক কর্মকাণ্ডে অংশ নেন। তিনি ফুটবলকে কেন্দ্র করে সামাজিক অবদানের মাধ্যমে বিশ্বে পিছিয়ে পড়া, অনগ্রসর জনগোষ্ঠীর অংশগ্রহণ নিশ্চিত করার লক্ষ্যে কাজ করে যাচ্ছেন।
তিনি ফুটবলের মাধ্যমে সাধারণ শিক্ষা, চরিত্র গঠন ও বিজয়ের মনোভাব, একে-অপরকে সম্মান করা, নিয়মানুবর্তিতা প্রভৃতি বিষয়কে সম্পৃক্ততা করার কথা তুলে করেন। তার আদর্শ ও নীতিবোধ হচ্ছে -
সম্মাননা
সেপ ব্লাটার নিম্নলিখিত পুরস্কার ও সম্মাননা লাভের অধিকারী হয়েছেন -
জ্যোতির্বিজ্ঞানী
right|thumb|180px|গ্যালিলিওকে আধুনিক জ্যোতির্বিজ্ঞানের একজন পুরোধা হিসেবে ধরা হয়ে থাকে।
জ্যোতির্বিজ্ঞানী বা জ্যোতিঃবিজ্ঞানী হচ্ছেন একজন বিজ্ঞানী যিনি জ্যোতির্বিজ্ঞান নিয়ে মৌলিক গবেষণা পরিচালনা করেন এবং জ্যোতির্বৈজ্ঞানিক বা মহাজাগতিক বস্তুসমূহ যেমন গ্রহ, নক্ষত্র, ছায়াপথ ইত্যাদি পর্যবেক্ষণ করেন এবং এদের বৈশিষ্ট্য ও ধর্ম অধ্যয়ন করেন। প্রাচীনকালে জ্যোতির্বিজ্ঞানীরা আকাশের মহাজাগতিক বিভিন্ন বস্তু ও ঘটনার শ্রেণিবিন্যাস ও বর্ণনায় নিয়োজিত থাকতেন, পক্ষান্তরে জ্যোতিঃপদার্থবিজ্ঞানীরা পদার্থবিজ্ঞানের তত্ত্ব ও সূত্র ব্যবহার করে এই সব ঘটনার ও বস্তুর আচরণের কার্যকারণ ব্যাখ্যা করতে সচেষ্ট থাকতেন। বর্তমানকালে জ্যোতির্বিজ্ঞানী এবং জ্যোতিঃপদার্থবিজ্ঞানীদের গবেষণার ক্ষেত্র অনেকটা একই রকম হয়ে গেছে।
সাধারণত উচ্চ শিক্ষিত এবং পি এইচ ডি বা ডক্টরেট সম্মাননাপ্রাপ্ত ব্যক্তিরা পেশাদার জ্যোতির্বিজ্ঞানী হিসেবে বিভিন্ন বিশ্ববিদ্যালয় বা গবেষণা প্রতিষ্ঠান থেকে নিয়োগপ্রাপ্ত হন। তারা তাদের বেশিরভাগ সময় গবেষণার কাজে ব্যবহার করলেও শিক্ষাদান, গবেষণার সহযোগী যন্ত্রপাতি তৈরী এবং মানমন্দিরের কার্যক্রম পরিচালনা ইত্যাদি কাজেও অংশগ্রহণ করেন।
সবচেয়ে বিখ্যাত জ্যোতির্বিজ্ঞানীর নাম ও অবদান
গ্যালিলিও গ্যালিলেই
বহিঃসংযোগ
1
গ্লো অ্যান্ড লাভলি (প্রসাধনী)
গ্লো অ্যান্ড লাভলি (পূর্বের ফেয়ার অ্যান্ড লাভলি) ১৯৭৫ সালে ভারতের বাজারে পরিচয় হওয়া হিন্দুস্তান ইউনিলিভারের একটি ত্বক-ফর্সাকারী প্রসাধনী পণ্য। ফেয়ার অ্যান্ড লাভলি ভারত,বাংলাদেশ, মালয়েশিয়া, ইন্দোনেশিয়া, সিঙ্গাপুর, ব্রুনাই, থাইল্যান্ড, শ্রীলঙ্কা, পাকিস্তান এবং এশিয়ার অন্যান্য অংশে পাওয়া যায়। এছাড়া এটি বিশ্বের অন্যান্য অংশে যেমন পশ্চিমা বিশ্বে রপ্তানি করা হয়, যেখানে এটি এশিয়ান সুপারমার্কেটে বিক্রি হয়।
ইউনিলিভার ১৯৭১ সালে মেলানিন দমনকারী নিয়াসিনামাইডের পেটেন্টিংয়ের পরে ফেয়ার অ্যান্ড লাভলি ব্রান্ডটিকে পেটেন্ট করেছিল যা ক্রিমের প্রধান সক্রিয় উপাদান। ফেয়ার অ্যান্ড লাভলিতে স্টিয়ারিক অ্যাসিড থাকে যা মূলত প্রাণীর দেহের চর্বি (যেমন লার্ড) থেকে উৎপন্ন হয়, যা উদ্ভিজ্জ চর্বির তুলনায় অধিক পরিমাণে স্টেরিক অ্যাসিড ধারণ করে। গ্লো অ্যান্ড লাভলির লক্ষ্য গ্রাহক ১৮ এবং তার চেয়ে বেশি বয়সীদের এবং ব্যবহারকারীদের বেশিরভাগই ২১-৩৫ বছর বয়সীরা যদিও এটাও প্রমাণ পাওয়া যায় যে, ১২-১৪ বছরের কম বয়সী মেয়েরাও ক্রিম ব্যবহার করে। ২০১২ সালের হিসাবে ব্রান্ডটি ভারতে উজ্জ্বলকারী ক্রিমের বাজারের ৮০% দখল করেছে এবং এটি হিন্দুস্তান ইউনিলিভারের অন্যতম সফল প্রসাধনী।
সমালোচনা
বর্ণবাদ প্রচারের জন্য পণ্যটির বিপণন প্রচারগুলি সমালোচিত হয়েছে। সমস্ত দেশে পণ্যটির বিপণনে সাদা ত্বককে সৌন্দর্য এবং আত্মবিশ্বাস বোঝানো হয়। হিন্দুস্তান ইউনিলিভার লিমিটেডের গবেষণায় দাবি করা হয়েছে যে, "৯০ শতাংশ ভারতীয় মহিলা ফর্সাকারী ব্যবহার করতে চান, কেননা এটি ওজন হ্রাস করার মতো অনুপ্রেরণামূলক। শিক্ষার মতো ফর্সা ত্বক, যেমন সামাজিক এবং অর্থনৈতিক মর্জাদা বর্ধক হিসাবে বিবেচিত '' এই বিতর্কের পরে, ২০০৭ সালের পন্ডস হোয়াইট বিউটির একটি টেলিভিশন বিজ্ঞাপনে, অভিনেতা সাইফ আলি খান কালো চামড়ার প্রিয়াঙ্কা চোপড়াকে বাদ দিয়ে ফর্সা চামড়ার নেহা ধুপিয়াকে অগ্রাধিকার দেয়, সংস্থাটি টেলিভিশনের বিজ্ঞাপন স্থগিত করেছিল।
পণ্যের নাম পরিবর্তন
২০২০ সালে, হিন্দুস্তান ইউনিলিভার তার ফ্ল্যাগশিপ ব্রান্ড ফেয়ার অ্যান্ড লাভলির নাম বদলানোর ঘোষণা দেয়। সংস্থাটি ফেয়ার ও লাভলি ব্র্যান্ড নামে 'ফেয়ার' শব্দটি ব্যবহার বন্ধ করে ব্র্যান্ডের নতুন নাম হয় 'গ্লো অ্যান্ড লাভলি'।
লা তোমাতিনা
লা তোমাতিনা (La Tomatina) হচ্ছে একটি উৎসব যা ভূমধ্যসাগর থেকে ৩০ কিলোমিটার দূরে পূর্ব স্পেনের বালেন্সিয়া (valencia) প্রদেশের শহর বুনিয়ল-এ অনুষ্ঠিত হয়। এই টমেটো যুদ্ধে প্রতিযৈরা একজন অন্যজনের দিকে আনন্দ করে টমেটো নিক্ষেপ করে। ১৯৪৫ সাল থেকে আগস্ট মাসের শেষ সপ্তাহে অনুষ্ঠিত হয়। এই সময়ে সপ্তাহব্যাপী বুনিয়লে উৎসব চলে।
ইতিহাস
১৯৪৪/৪৫ থেকে বুনিয়ল শহরে ঐতিহ্য হিসেবে লা তোমাতিনার আয়োজন করা হচ্ছে। তবে এই উৎসবের প্রেক্ষাপট হিসেবে কারো কাছেই সুনির্দিষ্ট কোন তথ্য নেই। কেউই জানেনা কীভাবে এই উৎসবের পেছনের ঘটনা। তবে একটি জনপ্রিয় মতবাদ আছে। একবার শহরে উৎসব চলার সময়ে শহরের জনগণ কোন কারণে ক্ষিপ্ত শহরের কাউন্সিল ব্যক্তিকে টমেটো নিয়ে আক্রমণ করে। এটা এমনি জনপ্রিয় হয় যে বছরের পর বছর শহরের লোকেরা মজা করার জন্য টমেটো যুদ্ধের আয়োজন করতে থাকে। ১৯৫৭ সাল থেকে জনপ্রিয় এই অনুষ্ঠান আনুষ্ঠানিক আয়োজন করা হয় এবং কিছু নিয়ম চালু করা হয়। পরবর্তী বছর গুলোতে নিয়মকানুনের অনেক পরিমার্জন ঘটে।
১৯৭৫ সাল থেকে বুনিয়ল শহরের প্যাট্রন লস ক্লাভেরিয়স দে স্যান লুইস বারত্রান পুরো উৎসবের আয়োজন করেন এবন সকল টমেটো সরবরাহ করেন। এর আগে স্থানীয়রা নিজেরাই টমেটোর ব্যবস্থা করতেন। ১৯৮০ সাল থেকে শহরের কাউন্সিল উৎসব আয়োজনের দ্বায়িত্ব গ্রহণ করে। ২০১ সাল থেকে শহরের অফিশিয়াল উৎসবে নিরাপত্তার খাতিরে প্রবেশ মূল্য নির্ধারণ এবং অংশগ্রহণকারীদের সংখ্যা সীমিত করে।
বর্ণনা
২০১৩ সাল থেকে লা তোমাতিনা প্রতিযোগিতার জন্য টিকেট বিক্রির ব্যবস্থা করা হয়েছে যাতে অংশগ্রহণকারীদের উত্তম নিরাপত্তা এবং বেশি আনন্দের সংস্থান করা সম্ভব হয়। ২০১৫ সালে প্রায় ১৪৫,০০০ কেজি টমেটো ছোড়া হয়। বিভিন্ন দেশের নাগরিকেরা তোমাতিনা উৎসবে যোগ দেয়।
উৎসবের নিয়ম
সিটি কাউন্সিল উৎসব এবং অংশগ্রহণকারীদের নিরাপত্তার স্বার্থে অল্প কিছু নিয়ম জারী করেন।
১। টমেটো ছোড়ার আগে ভালো করে চটকে নিতে হবে যাতে কোন প্রকার আঘাতের ঘটনা না ঘটে।
২। টমেটো ভিন্ন অন্য কোন কিছুই ছোড়া যাবে না।
৩। অংশগ্রহণকারীদের অবশ্যই ট্রাক এবং লরি চলাচলের পথ দিতে হবে।
অন্যান্য দেশে
বুনিয়লে অনুষ্ঠিত লা তোমাতিনা দেখে পৃথিবীর অনেক দেশ উদ্বুদ্ধ হয়ে অনুরুপ প্রতিযোগিতার আয়োজন করে থাকে।
চার্লস ডারনিং
চার্লস এডওয়ার্ড ডারনিং (Charles Edward Durning; ২৮ ফেব্রুয়ারি ১৯২৩ - ২৪ ডিসেম্বর ২০১২) ছিলেন একজন মার্কিন অভিনেতা। তিনি দুই শতাধিক চলচ্চিত্র, টেলিভিশন অনুষ্ঠান ও মঞ্চনাটকে অভিনয় করেন। তিনি দ্য বেস্ট লিটল হোরহাউজ ইন টেক্সাস (১৯৮২) ও টু বি অর নট টু বি (১৯৮৩) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি দ্য স্টিং (১৯৭৩), ডগ ডে আফটারনুন (১৯৭৫), টুটসি (১৯৮২), ডিক ট্রেসি (১৯৯০) ও ও ব্রাদার, হোয়ার আর্ট দো? (২০০০) চলচ্চিত্রে অভিনয় করে প্রসিদ্ধি লাভ করেন। অভিনয় জীবন শুরুর পূর্বে তিনি দ্বিতীয় বিশ্বযুদ্ধে সেনা কর্মকর্তা ছিলেন।
কার্লি রায়ান হত্যাকাণ্ড
কার্লি রায়ান (৩১ জানুয়ারি ১৯৯২ - ২০ ফেব্রুয়ারি ২০০৭) ছিলেন একজন দক্ষিণ অস্ট্রেলীয় স্কুলছাত্রী, যার সাথে অনলাইনে বন্ধুত্ব করা হয় এবং তারপরে একটি ধারাবাহিক পেডোফিলিয়া দ্বারা হত্যা করা হয়। ক্যাটফিশিং, গ্রুমিং এবং অনলাইন শিকারী আচরণের উদীয়মান ঘটনাগুলি তুলে ধরা এই মামলাটি সেই সময় অনন্য ছিল, কারণ রায়ান অস্ট্রেলিয়ার প্রথম ব্যক্তি যিনি একটি অনলাইন শিকারী দ্বারা নিহত হয়েছিলেন।  তার হত্যাকারী গ্যারি ফ্রান্সিস নিউম্যানের গ্রেপ্তার ও বিচারের পরিপ্রেক্ষিতে জনমত শেষ পর্যন্ত দেশব্যাপী আইনী পরিবর্তনের দিকে পরিচালিত করে, যার ডাকনাম "কার্লির আইন।" আইনটি অনলাইনে নাবালকদের সুরক্ষায় সহায়তা করার জন্য তৈরি করা হয়।
পটভূমি
কার্লি রায়ান (৩১ জানুয়ারি ১৯৯২ - ২০ ফেব্রুয়ারি ২০০৭) তার মা সোনিয়া রায়ানের সাথে দক্ষিণ অস্ট্রেলিয়ার স্টার্লিং-এ থাকতেন। মৃত্যুর প্রায় ১৮ মাস আগে, মাইস্পেস (এবং VampireFreaks.com) ব্যবহার করার সময়, তিনি মেলবোর্নে বসবাসকারী "ব্র্যাণ্ডন কেন" নামের এক কল্পিত আমেরিকান কিশোরের সাথে বন্ধুত্ব করেন, যা শেষ পর্যন্ত একটি অনলাইন এবং টেলিফোন রোমান্সে পরিণত হয়। ২০০৭ জানুয়ারিতে, গ্যারি নিউম্যান মেলবোর্ন থেকে ব্র্যাণ্ডনের বাবা "শেন" হিসাবে ভ্রমণ করেন, যাতে তিনি অস্তিত্বহীন ব্র্যাণ্ডনের কাছ থেকে তার উপহার (অন্তর্বাস এবং একজন নার্সের পোশাক) দেন। তার মায়ের সাথে দেখা করার পর, তাকে রায়ানের ১৫তম জন্মদিনের পার্টিতে যোগ দিতে এবং রাত্রিবাস করার অনুমতি দেওয়া হয়। একসাথে শপিং ট্রিপ, পার্টিতে তার ক্রমবর্ধমান অনিয়মিত এবং অধিকারপূর্ণ আচরণ এবং অনুপযুক্ত শারীরিক অগ্রগতির পরে, তাকে রায়ানের মা চলে যেতে বলেছিলেন, যিনি তখন রায়ানের মোবাইল অ্যাক্সেস সীমিত করেছিলেন।
পরে, ১৯ ফেব্রুয়ারি, রায়ান বন্ধুদের সাথে আপাত ঘুমের জন্য বাড়ি থেকে বের হয়, কিন্তু পরের দিন না ফেরার পর পুলিশকে অবহিত করা হয়। একই দিন সকালে পোর্ট এলিয়টের হর্সশু বে-তে রায়ানের ক্ষতবিক্ষত এবং বিশৃঙ্খল দেহটি অগভীর জলে মুখ থুবড়ে ভাসতে দেখা যায় এবং তাকে পুনরুজ্জীবিত করার চেষ্টা ব্যর্থ হয়।
তদন্ত
ময়নাতদন্তে ১৯ টি পৃথক আঘাত পাওয়া গেছে, যার মধ্যে ৬-৮ টি আঘাত মাথায় আঘাত করা হয়েছে, এবং মৃত্যুর কারণ ছিল মুখের আঘাত, শ্বাসরোধ এবং ডুবে যাওয়ার সংমিশ্রণ। এটি তার রক্তপ্রবাহে ক্যানাবিনোইড এবং তার খাদ্যনালীতে সৈকতের বালিও প্রকাশ করেছিল। তদন্তকারীরা নিরাপত্তা ফুটেজ পরীক্ষা করেন, যেখানে রায়ানকে ১৯ ফেব্রুয়ারি পোর্ট এলিয়টের আশেপাশে দুই ব্যক্তির সান্নিধ্যে দেখা যায় এবং রাত সাড়ে ৯টায় সমুদ্র সৈকতে সাক্ষীরা তাকে জীবিত অবস্থায় দেখেছিল। লোকদের দ্বারা ব্যবহৃত একটি ফ্যাকাশে নীল গাড়ি পুলিশকে মর্নিংটনের দিকে নিয়ে যায়, যেখানে একটি অভিযান (হত্যার ১১ দিন পরে ) নিউম্যানকে গ্রেপ্তার করে এবং নিউম্যানের ছোট ছেলেকে আটক করে। একটি অনুসন্ধানে জানা যায় যে নিউম্যান প্রায় ২০০ টি অনলাইন ব্যক্তিত্বের বিবরণ এবং অস্ট্রেলিয়া এবং আন্তর্জাতিক উভয় ক্ষেত্রেই সাজগোজের অন্যান্য অপরাধমূলক প্রচেষ্টার বিশদ একটি নোটবুক রেখেছিলেন। বিচারের সময়, নিউম্যান, যাকে প্রাথমিকভাবে মিডিয়ার কাছে শনাক্ত করা হয়নি, অনিয়মিত আচরণ করে এবং প্রাথমিকভাবে কিশোরের সাথে দেখা করার বিষয়টি অস্বীকার করে। ২১ জানুয়ারি ২০১০ তারিখে নিউম্যানকে ২৯ বছরের প্যারোল বিহীন যাবজ্জীবন কারাদণ্ড দেওয়া হয়। '' নিউম্যানের দত্তক পুত্র, যিনি সেই সময় নাবালক ছিলেন এবং হত্যার সাক্ষী ছিলেন, তাকে সমস্ত অভিযোগ থেকে মুক্ত করা হয়েছিল এবং তার পরিচয় গোপন করা হয়েছিল।
তারকাঁটা
তারকাঁটা মুহাম্মদ মোস্তফা কামাল রাজ পরিচালিত ২০১৪ সালের বাংলাদেশী মারপিঠধর্মী অপরাধমূলক চলচ্চিত্র। আরেফিন শুভ, বিদ্যা সিনহা সাহা মীম এবং মৌসুমী এই চলচ্চিত্রে মূল ভূমিকায় অভিনয় করেন। চলচ্চিত্রটি প্রযোজনা করেন শুকলা বানিক এবং পরিবেশনা ছিল জাজ মাল্টিমিডিয়া। এটি মুহাম্মদ মোস্তফা কামাল রাজের তৃতীয় চলচ্চিত্র।
সঙ্গীত
তারকাঁটার সঙ্গীত আরেফিন রুমি কর্তৃক প্রযোজিত এবং লেজার ভিশন থেকে প্রকাশিত হয়েছিল।
পাচুরিয়া-ভাঙ্গা লাইন
পাচুরিয়া-ভাঙ্গা লাইন বাংলাদেশ রেলওয়ের একটি ব্রডগেজ রেলপথ। লাইনটি পশ্চিমাঞ্চল রেলওয়ে কর্তৃক রক্ষণাবেক্ষণ ও পরিচালিত হয়।
স্টেশন তালিকা
রাজবাড়ী-ভাঙ্গা লাইনে অবস্থিত রেলওয়ে স্টেশন গুলোর তালিকা নিম্নে উল্লেখ করা হলো:
আরো দেখুন
ঢাকা-যশোর রেলপথ
খালিদা রশিদ খান
খালিদা রশিদ খান হচ্ছেন পাকিস্তানের একজন বিচারক যিনি পাকিস্তানের উচ্চতর বিচার বিভাগের প্রথম মহিলা বিচারক হন। তিনি রুয়ান্ডা আন্তর্জাতিক অপরাধ ট্রাইব্যুনালের সভাপতি হিসাবে দায়িত্ব পালন করেন।
প্রারম্ভের জীবন
১৯৪৯ সালের ২৫ই সেপ্টেম্বর পেশোয়ার, পাকিস্তান-এ তিনি জন্মগ্রহণ করেন। বিচারক খান ১৯৬৯ সালে পেশোয়ারের খাইবার আইন কলেজ থেকে এলএলবি ডিগ্রী অর্জন করেন এবং ১৯৭১ সালে পেশোয়ার বিশ্বিদ্যালয় হতে রাষ্ট্রবিজ্ঞানে মাস্টার্স ডিগ্রি অর্জন করেন।
কর্মজীবন
তিনি ১৯৭৪ সালে উত্তর পশ্চিম সীমান্ত প্রদেশ এর প্রাদেশিক বিচার বিভাগে সিভিল বিচারক হিসাবে যোগদান করেন। এরপর তিনি জ্যেষ্ঠ সিভিল জজ, জেলা ও দায়রা জজ হন এবং জুন ১৯৯৪ সালে পেশোয়ার (পাকিস্তান) উচ্চ আদালতের বিচারক হিসেবে নিযুক্ত হন। তিনি অনেক প্রশাসনিক অবস্থানে আসীন হয়েছেন, যেমন: পেশোয়ার উচ্চ আদালতের রেজিস্ট্রার এবং বিচার ও আইন বিভাগ, এনডব্লিউএফপি-এর সচিব।
তিনি নারী বিচারকদের আন্তর্জাতিক সমিতির সদস্য, এবং বহু আন্তর্জাতিক সম্মেলনে যোগ দিয়েছেন। তিনি ২০ মে, ১৯৯৬-এ হংকংয়ে এশিয়া / দক্ষিণ প্রশান্ত মহাসাগরীয় অঞ্চলের বিচার বিভাগীয় কলকিউয়ামে একটি কাগজে অবদান রাখেন, যেটির শিরোনাম ছিলো “এশিয়া / প্রশান্ত মহাসাগরীয় অঞ্চলের নারী ও মানবাধিকার, দক্ষিণ এশিয়া থেকে একটি দৃষ্টিকোণ"। তিনি ২০০২ সালের মে মাসে আন্তর্জাতিক মহিলা বিচারপতি সমিতির ৬ষ্ঠ দ্বিবার্ষিক সম্মেলন ডাবলিন, আয়ারল্যান্ড-এ "কাজেই বিচারিক সৃজনশীলতা" এর উপর একটি কাগজ উপস্থাপন করেন। তিনি পাকিস্তান ও দক্ষিণ এশিয়ায় শিশুশ্রম নির্মূল করার জন্য ব্যাপকভাবে কাজ করেছেন।
রুয়ান্ডা আন্তর্জাতিক অপরাধ ট্রাইবুনাল
বিচারক রশিদা খান একজন আন্তর্জাতিক বিচারক এবং ২০১১ সালে রুয়ান্ডা আন্তর্জাতিক অপরাধ ট্রাইব্যুনালের (আইসিটিআর) সভাপতি নিযুক্ত হন তিনি।
রোচেল রজার্স
রোচেল রজার্স (জন্ম ১৫ এপ্রিল ১৯৮৭) একজন অস্ট্রেলীয় ক্রীড়াবিদ। তিনি ২০১৯ বিশ্ব অ্যাথলেটিক্স চ্যাম্পিয়নশিপে মহিলাদের ম্যারাথন ইভেন্টে প্রতিদ্বন্দ্বিতা করেছিলেন।
ফুটপাত
ফুটপাত হলো প্রধান সড়কের পাশাপাশি তৈরিকৃত পায়ে হাটার পথ। সাধারণত ফুটপাতগুলো সড়কের তুলনায় একটু উঁচু করে বানানো হয় এবং সড়কের যানবানহন চলাচলের অংশ হতে এটিকে একটি প্রতিবন্ধক দ্বারা পৃথক করা থাকে।
বাংলাদেশের স্বাধীনতা যুদ্ধের কালপঞ্জি
বাংলাদেশের স্বাধীনতা যুদ্ধ শুরু হয় মার্চ ২৬, ১৯৭১ এবং শেষ হয় ডিসেম্বর ১৬, ১৯৭১। এই যুদ্ধের প্রধান ঘটনাগুলো নিচে কালানুক্রমে তালিকাবদ্ধ রয়েছে।
মার্চ
সেই ঐতিহাসিক ভাষণে তিনি নিম্নলিখিত চারটি শর্ত প্রদান করেন-- শর্ত চারটি পূরণ করা হলে আওয়ামী লীগ অধিবেশনে যোগ দেবে কি দেবে না তা বিবেচনা করবে বলে তিনি জানান।অন্যদিকে ঢাকা হাইকোর্টের প্রধান বিচারপতি টিক্কা খানের শপথ গ্রহণে অস্বীকৃতি জানান।
২৫ মার্চ,১৯৭১ রোজ বৃহস্পতিবার দিবাগত রাত দেড়টায় শেখ মুজিবুর রহমানকে ধানমন্ডির ৩২ নং বাসা থেকে গ্রেপ্তার করা হয়।গ্রেপ্তার হবার পূর্বে মধ্যরাতে অর্থাৎ ২৬ মার্চ প্রথম প্রহরে তিনি বাংলাদেশের স্বাধীনতা ঘোষণা করেন এবং এ ঘোষণা ওয়ারলেস যোগে চট্রগ্রামে প্রেরণ করেন।২৬ মার্চ,১৯৭১ দুপুরে আওয়ামীলীগ নেতা আব্দুল হান্নান শেখ মুজিবুর রহমানের পক্ষে কালুরঘাট বেতার কেন্দ্র হতে স্বাধীনতার ঘোষণাপত্রটি প্রচার করেন।
মণিকা কপিল মোহতা
মনিকা কাপিল মহতা(হিন্দি: मोनिका कपिल मोहता, জন্ম ১৯ জানুয়ারি ১৯৬২) একজন ভারতীয় কূটনীতিক, সুইডেন ও লাতভিয়াতে ভারতের রাষ্ট্রদূত হিসেবে দায়িত্ব পালন করছেন। তিনি বৈদেশিক বিষয়াবলি বিষয়ক মন্ত্রণালয়ের সচিব পদে রয়েছেন এবং পূর্বে ভারত এর রাষ্ট্রদূত ছিলেন।
চৌধুরী আবদুল্লাহ জহিরউদ্দিন
চৌধুরী আবদুল্লাহ জহিরউদ্দিন (লাল মিয়া নামেও পরিচিত) (১৯০৩–১৯৬৭) ভারতীয় জাতীয় কংগ্রেস ও মুসলিম লীগের অন্যতম বাঙালি রাজনীতিবিদ।
কর্মজীবন
আলীগড় মুসলিম বিশ্ববিদ্যালয়ে পড়াকালীন লাল মিয়া খিলাফত আন্দোলনে যোগ দেন। এ কারণে ব্রিটিশ সরকার তাঁকে জেলখানায় পাঠায়। লাল মিয়া ১৯৪৩ সালে মুসলিম লীগে যোগদান করেন। ১৯৬৫ সালে পাকিস্তানের কেন্দ্রীয় স্বাস্থ্য, শ্রম ও সমাজকল্যাণ বিষয়ক মন্ত্রী নিয়োজিত হন।
সঞ্জয় কুমার রাই
সঞ্জয় কুমার রাই (জন্ম: ১৯ মে ১৯৭৯) একজন ভারতের উত্তর প্রদেশের প্রাক্তন ভারতীয় ট্র্যাক এবং ফিল্ড অ্যাথলেট। তিনি লং জাম্প ইভেন্টে অংশগ্রহণ করতেন। তিনি ২০০০ সিডনি অলিম্পিক গেমসে অংশ নিয়েছিলেন তবে বৈধ জাম্প রেকর্ড করেননি। আইএএএফ প্রতিযোগিতায় তাঁর ব্যক্তিগত সেরা জাম্পটি ২০০০ সালে জাকার্তায় ২০০০ এশিয়ান অ্যাথলেটিক্স চ্যাম্পিয়নশিপে ৮.০৩ মিটার যেখানে তিনি রৌপ্য পদক জিতেছিলেন।
তিনি কেরালার টিসি যোহান্নানের স্থলাভিষিক্ত হয়েছেন। পরে অমৃতপাল সিং (৮.০৮ মি) ২০০৪ সালে নয়াদিল্লির নেহেরু স্টেডিয়ামে দশম ফেডারেশন কাপ অ্যাথলেটিক্স চ্যাম্পিয়নশিপে তার রেকর্ডটি ভেঙে দিয়েছিলেন।
সংস্কৃত নাটক
সংস্কৃত নাটক সংস্কৃত সাহিত্যের একটি বিশিষ্ট উপবিভাগ। খ্রিষ্টের জন্মের অব্যবহিত পূর্বের শতকগুলিতে এই নাট্যধারার উদ্ভব হলেও সংস্কৃত নাটকের উৎস নিহিত রয়েছে খ্রিষ্টপূর্ব দ্বিতীয় সহস্রাব্দের শেষভাগে রচিত ঋগ্বৈদিক সংলাপমূলক স্তোত্রগুলিতে। সংস্কৃত ভাষার বিশিষ্ট নাট্যকারদের মধ্যে উল্লেখযোগ্য হলেন শূদ্রক, ভাস, অশ্বঘোষ ও কালিদাস। এঁদের রচিত অসংখ্য নাটক আজও সুলভ। তবে নাট্যকারদের সম্পর্কে জানা যায় অতি অল্পই।
সূত্রপাত
এখন পর্যন্ত টিকে থাকা সবচেয়ে প্রাচীন সংস্কৃত নাটকের টুকরাংশটি প্রায় দুই হাজার বছর পুরানো। যদিও সুষ্পষ্ট কোন প্রত্নতাত্ত্বিক নিদর্শন হতেই বোঝা যায় না যে, তখন কোনোরূপ থিয়েটারের চল ছিল।
জোকো উইদোদো
জোকো "জোকোউয়ি" উইদোদো (জাভানীয়: Jåkå Widådå; পুরনো-জাভানীয়: Jaka Widada; জন্ম ২১ জুন ১৯৬১) হলেন ইন্দোনেশিয়ার বর্তমান রাষ্ট্রপতি। ২০১২ থেকে ২০১৪ খ্রিষ্টাব্দ পর্যন্ত ইনি জাকার্তার গভর্নর এবং ২০০৫ থেকে ২০১২ খ্রিষ্টাব্দ পর্যন্ত সুরাকার্তা‌র মেয়র ছিলেন। রাজনৈতিক অভিজাত বা সেনাবাহিনীর অফিসার বৃত্তের বাইরে থেকে ইন্দোনেশিয়ার রাষ্ট্রপতি হওয়া তিনি প্রথম ব্যক্তি।
২০১২ খ্রিষ্টব্দে জোকো উইদোদো তার দল ইন্দোনেশিয়ান ডেমোক্রেটিক পার্টি অফ স্ট্রাগল কর্তৃক জাকার্তার গভর্নর নির্বাচনের জন্য মনোনীত হয়েছিলেন। বাসুকি জাহাজা পুরনামা ছিলেন তার রানিং মেট। সে বছরের ২০ সেপ্টেম্বর দ্বিতীয় দফা নির্বাচনের পর জোকো উইদোদো জাকার্তার গভর্নর নির্বাচিত হন এবং এতে তিনি তৎকালীন গভর্নর ফাউজি বোয়োকে পরাজিত করেন। তার বিজয়কে ইন্দোনেশিয়ার রাজনীতিতে পুরনো ধাচের রাজনীতির বদলে নতুন বা স্বচ্ছ নেতাদের প্রতি ভোটারদের সমর্থনের প্রতিফলন হিসেবে দেখা হয়।
২০১৪ খ্রিষ্টাব্দের ১৪ মার্চ ইন্দোনেশিয়ার রাষ্ট্রপতি নির্বাচনের প্রার্থী হিসেবে তার দলের তরফ থেকে তার নাম ঘোষিত হয়। সে বছরের ৯ জুলাই নির্বাচন অনুষ্ঠিত হয়। ফলাফল নিয়ে কিছু বিতর্কের পর ২২ জুলাই নির্বাচিত রাষ্ট্রপতি হিসেবে তার নাম ঘোষিত হয়। ইতিপূর্বে তার প্রতিপক্ষ প্রাবুয়ু সুবিয়ান্তো জুজুহাদিকুসুমুর বিপক্ষে ৫৩% এর বেশি ভোট পাওয়ায় তিনি ইন্দোনেশিয়ার নির্বাচন কমিশন কর্তৃক বিজয়ী ঘোষিত হয়েছিলেন। গণনা শেষ হওয়ার পূর্বে সুবিয়ান্তো প্রশ্ন তোলেন এবং নির্বাচন থেকে সরে দাঁড়ান।
প্রাথমিক জীবন ও শিক্ষা
জোকো উইদোদো জাভানিজ বংশোদ্ভূত। নাম পরিবর্তনের আগে তাকে মুলয়ুনু ডাকা হত। এধরনের নাম পরিবর্তন জাভায় হয়ে থাকে। তার বাবা কারানগানয়ার এবং তারা দাদা বুয়ুলালির গ্রাম থেকে এসেছিলেন। অস্বচ্ছল নাগরিকদের স্কুল বলে পরিচিত স্টেট প্রাইমারি স্কুল ১১১, টিরটুয়ুসুতে তার শিক্ষাজীবন শুরু হয়। ১২ বছর বয়সে তিনি তার বাবার আসবাবপত্রের দোকানে কাজ শুরু করেন।  শৈশবে তিনবার উচ্ছেদের অভিজ্ঞতা তার চিন্তা এবং সুরাকার্তা‌র মেয়রের দায়িত্বে প্রভাব ফেলে যখন তিনি শহরের আবাসন পুনর্গঠিত করেন।
প্রাথমিক শিক্ষার পর তিনি মাধ্যমিক বিদ্যালয় এসএমপি নেগেরি ১ সুরাকার্তা‌য় শিক্ষা গ্রহণ করেন। তিনি এসএমএ নেগেরি ১ সুরাকার্তা‌য় তার শিক্ষা গ্রহণ করতে চেয়েছিলেন কিন্তু ভর্তি পরীক্ষায় তিনি অকৃতকার্য হন এবং এসএমএ নেগেরি ৬ সুরাকার্তা‌য় পড়াশোনার জন্য যান।
সুরাকার্তা‌র মেয়র
সুরাকার্তা‌র মেয়রের পদে লড়বার সময় তার সম্পদ ও আসবাবপত্রের ব্যবসায়ী হওয়া নিয়ে প্রশ্ন উঠে; একটি একাডেমিক পেপার দাবি করে যে তার নেতৃত্বের ধরন সফল হয়েছিল কারণ এখানে জনসাধারণের সাথে মজবুত সম্পর্ক গড়ে তোলা হয় যার ফলে তার প্রতি মানুষের বিশ্বাস জন্মায়। ব্যবসায়ী হিসেবে তার ভ্রমণ করা ইউরোপীয় শহরের উন্নয়ন কাঠামো তিনি তার নিজ শহর সুরাকার্তা‌য় গ্রহণ করেন।
সুরাকার্তা‌র মেয়র হিসেবে তার সাত বছরের কর্মকাণ্ডের মধ্যে রয়েছে।:
তার সমর্থকরা তার নেতৃত্বে সুরাকার্তা‌র উন্নয়ন এবং "সোলোঃ জাভার আত্মা" স্লোগানকে নির্দেশ করে থাকে। দায়িত্বে থাকাকালীন সময়ে উচ্ছিষ্ট বস্তুর ব্যবসায়ীদের তিনি বানজারসারি উদ্যানে স্থানান্তর করেন। এর মাধ্যমে উন্মুক্ত স্থানগুলো পুনরুজ্জীবিত করা হয়। ব্যবসা প্রতিষ্ঠানগুলোর সামাজিক কাজে জড়িত হওয়ার উপর তিনি গুরুত্বারোপ করেন।। স্থানীয় টিভিতে নিয়মিতভাবে আসার মাধ্যমে তিনি স্থানীয় জনতার সাথে যোগাযোগ বৃদ্ধি করেন। তার উদ্যোগে ২০০৬ খ্রিষ্টাব্দে সুরাকার্তা‌ অর্গানাইজেশন অফ ওয়ার্ল্ড হেরিটেজ সিটিসের সদস্য হয় এবং ২০০৮ খ্রিষ্টাব্দের অক্টোবরে সংগঠনের সম্মেলনের আয়োজক শহর হিসেবে নির্বাচিত হয়। ২০০৭ খ্রিষ্টাব্দে সুরাকার্তা‌ বিশ্ব সঙ্গীত উৎসবের আয়োজক হয় যা ভাসতেনবুর্গ‌ দুর্গ কমপ্লেক্সে অনুষ্ঠিত হয়। ২০০৮ খ্রিষ্টাব্দে এই উৎসব মানকুনেগারান প্রাসাদ কমপ্লেক্সে অনুষ্ঠিত হয়।
তার ব্যক্তিগত কর্মপ্রণালীর মধ্যে "করতে পারি" স্লোগান জনপ্রিয় হয়। ২০১১ খ্রিষ্টাব্দের ক্রিসমাসের কিছু আগে সুরাকার্তা‌র মেয়র হিসেবে তিনি একটি ঘটনায় ব্যক্তিগতভাবে জড়িয়ে পড়েন; এসময় রাষ্ট্রীয় মালিকানাধীন বিদ্যুত কোম্পানির কাছে সুরাকার্তা‌র মিউনিসিপালিটির প্রায় ১০ লক্ষ মার্কিন ডলারের বিল বকেয়া ছিল। কোম্পানির নীতি অনুযায়ী বাকি বিল সংগ্রহের শৃঙ্খলার জন্য ক্রিসমাসের কিছু আগে সুরাকার্তা‌র রাস্তার বাতি বন্ধ করে দেয়। মিউনিসিপালিটি দ্রুত পরিশোধের ব্যবস্থা করে কিন্তু প্রতিবাদ করে বলে যে বিদ্যুত কোম্পানির উচিত ছিল এধরনের কাজের আগে জনসাধারণের স্বার্থের দিকে লক্ষ্য রাখা। এই যুক্তি জোরদার করার জন্য জোকো উইদোদো ব্যক্তিগতভাবে বিদ্যুত কোম্পানির স্থানীয় অফিসে গিয়ে ১০০ মূল্যের নোট এবং কয়েন আকারে বিল পরিশোধ করে।
ইন্দোনেশিয়ার ম্যাগজিন টেম্পু ২০০৮ খ্রিষ্টাব্দে তাকে টেম্পু'স লিডার্স‌ অফ চয়েস মনোনীত করে। তিনি ২০১০ খ্রিষ্টাব্দে রিপাবলিকা পত্রিকা থেকেচাঙ্গেমাকের্স‌ এওয়ার্ড লাভ করেন। ২০১১ খ্রিষ্টাব্দে দল কর্তৃক মনোনীত হওয়ার পূর্বে জাকার্তার গভর্নর পদের নির্বাচনের জন্য তার নাম উঠে আসে।.
জাকার্তার গভর্নর
জাকার্তার গভর্নর থাকাকালীন সময়ে জোকো ব্লুসুকান নামক নীতি অনুসরণ করেন। এর মাধ্যমে নিয়মিতভাবে জাকার্তা‌ব্যপী স্থানীয় জনগোষ্ঠীর বিশেষত দরিদ্র এলাকায় ভ্রমণ করতেন। তার উপদেষ্টাদের ভেতরের মহলে এফএক্স হাদি 'রুদি' রুদইয়াতমু, সুমারতুনু হাদিনুতু ও আনগিত নুগরুহু ছিলেন এমনটা বলা হয়। তিনি সুরাকার্তা‌র মেয়র থাকার সময় তারা তার সহকর্মী ছিলেন।
ব্লুসুকান
জোকো উইদোদো নিয়মিতভাবে জাকার্তার বিভিন্ন দরিদ্র এলাকা সফর করতেন। এসকল সফরে তাকে সাধারণ পোষাকে দেখা যায়। তিনি এসময় বিভিন্ন বাজার ও সরু গলিতে হেটে বাসিন্দাদের বিভিন্ন সমস্যা যেমন খাদ্যের মূল্য, আবাসন সমস্যা, স্থানীয় বন্যা, যোগাযোগ ব্যবস্থা এসব বিষয়ে খোজ নিতেন। বিভিন্ন সংবাদ মাধ্যমে বলা হয়েছে যে তার এসকল কর্মপ্রণালী জাকার্তা ও ইন্দোনেশিয়ার অনত্র তার জনপ্রিয়তা বৃদ্ধি করেছে।
লেলাং জাবাতান
২০১৪ খ্রিষ্টাব্দের এপ্রিল ও জুন মাসে জোকো লেলাং জাবাতান নামক আমলাতান্ত্রিক নিয়োগ প্রক্রিয়া চালু করেন আক্ষরিকভাবে যার অর্থ অফিস পদের নিলাম। এই প্রক্রিয়া ইতিপূর্বে ইন্দোনেশিয়ায় চালু ছিল না। এর মাধ্যমে প্রত্যেক সরকারি কর্মচারী যোগ্যতা পূরণ ও পরীক্ষায় উত্তীর্ণ হওয়া সাপেক্ষে নির্দিষ্ট পদ লাভের সুযোগ পেত। এই পরীক্ষার ফলাফল স্বচ্ছভাবে ঘোষণা করা হত এবং প্রাদেশিক সরকার কর্ম‌চারীদের যোগ্যতা অনুযায়ী পদ প্রদান করত।
স্বাস্থ্য সেবা কর্মসূচি
২০১২ খ্রিষ্টাব্দে দায়িত্ব গ্রহণের কিছুকাল পর জাকার্তায় তিনি হেলদি জাকার্তা কার্ড (কারতু জাকার্তা সেহাত) এর ভিত্তিতে স্বাস্থ্য সেবা কর্মসূচি চালু করেন। এই কার্যক্রম জনপ্রিয় হলেও প্রয়োগের সময় সমস্যা বৃদ্ধি পায়। প্রথম কয়েক মাসে হাসপাতালগুলো থেকে স্বাস্থ্য সেবার চাহিদা ৭০% পর্যন্ত বৃদ্ধি পায়। এই কর্মসূচিতে ইন্সুরেন্স অন্তর্ভুক্ত ছিল যা একটি রাষ্ট্রীয় মালিকানাধীন ইন্সুরেন্স কোম্পানি কর্তৃক প্রদান করা হত। এর প্রয়োগের বিস্তারিত নিয়ে সন্দেহ সৃষ্টি হয় এবং সেবার জন্য দীর্ঘ সারির কারণে অসন্তুষ্টি বৃদ্ধি পায়। এই দীর্ঘ সারি ফলে মধ্যস্বত্ত্বভোগী শ্রেণীর উদ্ভব হয়। এরা প্রায় ১,৫০,০০০ ইন্দোনেশীয় রুপীয়াহ পর্যন্ত অর্থের বিনিময়ে কাজ করত। এসকল সমস্যার কারণে জাকার্তার আঞ্চলিক পার্লামেন্টে তার বিপক্ষে সমালোচনা হয়। বলা হয় যে তিনি জনপ্রিয়তাবাদি ও দুর্বল ব্যবস্থাপনার কার্যক্রমকে উৎসাহিত করছেন। তবে জোকো তার কার্যক্রমের পক্ষে অবস্থান নেন।
শিক্ষা কর্মসূচি
২০১২ খ্রিষ্টাব্দের ১ ডিসেম্বর জোকো "স্মার্ট জাকার্তা কার্ড" চালু করেন। জাকার্তার দরিদ্র শিক্ষার্থীদের সাহায্য করা এর উদ্দেশ্য ছিল। এর কার্ডে অর্থ বরাদ্দ দেয়া হত এবং শিক্ষার্থীদের বই, ইউনিফর্ম ইত্যাদি শিক্ষা উপকরণের জন্য প্রয়োজনীয় এই অর্থ এটিএম থেকে উত্তোলন করা যেত। কার্ডের ব্যবহার পর্যবেক্ষণ করা হত। শিক্ষার কাজ ছাড়া অন্য উদ্দেশ্যে কার্ড ব্যবহার করার অনুমতি ছিল না।
গণপরিবহন
২০১৩ খ্রিষ্টাব্দের ১০ অক্টোবর জোকো উইদোদো জাকার্তার মেট্রো নির্মাণ কাজ উদ্বোধন করেন। ইতিপূর্বে এই কাজ এক বছরের জন্য পিছিয়ে দেয়া হয়েছিল। সে বছরের ১৬ অক্টোবর তিনি জাকার্তা মনোরেলের গ্রীন লাইনের নির্মাণকাজ পুনরায় চালু করেন।
অর্থনৈতিক সংস্কার
জোকো উইদোদো দায়িত্ব গ্রহণের পর কর এবং জাকার্তার প্রাদেশিক বাজেট ২০১২ খ্রিষ্টাব্দে ৪১ ট্রিলিয়ন রুপিয়াহ থেকে বৃদ্ধি পেয়ে ২০১৪ খ্রিষ্টাব্দে ৭২ ট্রিলিয়ন রুপিয়াহ হয়।
স্বচ্ছতা
জোকো উইদোদো ও তার পূর্বের গভর্নর বাসুকি দুজনেই তাদের মাসিক বেতন এবং প্রাদেশিক বাজেট জনসাধারণের সম্মুখে পেশ করতেন। এছাড়াও তারা স্বচ্ছতার জন্য কিছু কার্যক্রম চালু করেন যেমন অনলাইন ট্যাক্স, ই-বাজেট, ই-কেনাকেটা ও নগদ ব্যবস্থাপনা কার্যক্রম। তাদের সকল বৈঠক রেকর্ড করে সেগুলো ইউটিউবে আপলোড করা হত।
হকার ও প্রথাগত বাজারের পুনর্গঠন
জোকো উইদোদো পাসার মিঙ্গু ও পাসার তানাহ আবাং এর হকারদেরকে নতুন ভবনে স্থানান্তর করেন। তাদের কারণে ট্রাফিক জ্যাম হচ্ছিল বলে এই পদক্ষেপ নেয়া হয়। ২০১৩ খ্রিষ্টাব্দে তিনি পাঁচটি এবং ২০১৪ খ্রিষ্টাব্দে চারটি প্রথাগত বাজার তৈরী ও সংস্কার করেন। এসকল বাজারের বিক্রেতাদেরকে উপর ভাড়া ধার্য করা হয়নি তবে তাদেরকে বিক্রয়ের স্থান রক্ষণাবেক্ষণ করতে হয় এবং এগুলো তারা বিক্রি করতে পারে না। বিক্রেতাদের শুধু রক্ষণাবেক্ষণ, বিদ্যুত ও পানির মূল্য দিতে হয়।
বন্যা নিয়ন্ত্রণ
২০১৩ খ্রিষ্টাব্দে বন্যা নিয়ন্ত্রণের জন্য ড্রেজিং ও জলাধার বিষয়ক কার্যক্রম চালু করা হয়। এসকল কার্যক্রমের মধ্যে সবচেয়ে উল্লেখযোগ্য তিনটি হল প্লুইট জলাধার, রিয়া রিও জলাধার এবং পেসাঙ্গারাহান নদী। জলাধারের আশেপাশের বসতি স্থানান্তর এসকল কার্যক্রমের অন্তর্ভুক্ত ছিল। বাসিন্দাদের অন্যত্র সরিয়ে নেয়ার পর ড্রেজিং শুরু হয়। নেদারল্যান্ডের প্রধানমন্ত্রী মার্ক রুট একে সফল বলে প্রশংসা করেন। এসকল কার্যক্রমের ফলে ২০১৪ খ্রিষ্টাব্দে বন্যর প্রকোপ কমে আসে।
রাষ্ট্রপতি পদপ্রার্থী
মেঘবতী সুকর্ণপুত্রী জোকো উইদোদোকে তার দলের জন্য রাষ্ট্রপতি পদপ্রার্থী হিসেবে মনোনীত করেন।
বিভিন্ন ভোটকেন্দ্রের দ্রুত গণনার ফলাফল পাওয়ার পর ৯ জুলাই জোকো উইদোদোকে বিজয়ী ঘোষণা করা হয়। তার প্রতিপক্ষ প্রাবুয়ু সুবিয়ান্তোও নিজেকে বিজয়ী ঘোষণা করেন যার ফলে জনসাধারণের মধ্যে দ্বিধাদ্বন্দ্ব জন্ম নেয় ২২ জুলাই নির্বাচনের ফলাফল ঘোষণার ঘণ্টাখানেক পূর্বে প্রাবুয়ু নির্বাচন থেকে নিজেকে প্রত্যাহার করে নেন। কমিশন জোকো উইদোদোকে ৫৩.১৫% ভোট পেয়েছেন বলে ঘোষণা করে। অন্যদিকে প্রাবুয়ু পান ৪৮.৮৫% ভোট তবে প্রবুয়ুর সমর্থকরা এই ফল মানতে রাজি হননি।
বিজয়ের পর জোকো উইদোদো বলেন যে কর্তৃত্ববাদী ও দুর্নী‌তিগ্রস্থ শাসনের অধীনে বড় হওয়ার কারণে তিনি কখনো ভাবেননি যে নিম্ন শ্রেণীর একজন রাষ্ট্রপতি হতে পারবে। নিউ ইয়র্ক টাইমস সংবাদ প্রকাশ করে যে "এখন এটি প্রায় আমেরিকার নয় কি? আমেরিকান স্বপ্ন আছে, এবং এখানে আমরা ইন্দোনেশীয় স্বপ্ন পাচ্ছি"। জোকো উইদোদো সামরিক বা অভিজাত শ্রেণীর বাইরে থেকে আগত প্রথম ইন্দোনেশীয় রাষ্ট্রপতি। রাজনৈতিক ধারাভাষ্যকার সালিম সাইদ তার সম্পর্কে বলেন "এমন কেউ যে আমাদের প্রতিবেশী, যে রাজনীতিতে প্রবেশের সিদ্ধান্ত নিয়েছিল এবং রাষ্ট্রপতি পদের জন্য লড়েছে".
অর্থনৈতিক সক্ষমতা
২০১৫ খ্রিষ্টাব্দের প্রথম চতুর্ভা‌গে জিডিপি ৪.৯২% বৃদ্ধি পায়। দ্বিতীয় চতুর্ভা‌গে এই বৃদ্ধি ৪.৬% হয় যা ২০০৯ এর পর সর্বনিম্ন। সবকিছু ৬% এর নিচে ছিল এবং নবাগতরা ইন্দোনেশিয়ার শ্রমবাজারে যুক্ত হতে পারছিল না।
রুপিয়াহর মূল্য কমে যায়। মার্কিন ডলারের বিনিময়ে এর মূল্য হ্রাস পেয়ে ২০১৫ খ্রিষ্টাব্দের আগস্টে প্রতি মার্কিন ডলারের বিপরীতে ১৪,০০০ রুপিয়াহ হয় যা বিগত ১৭ বছরের মধ্যে সর্বনিম্ন। একই বছরের ২৪ সেপ্টেম্বর এই মূল্য ১৪৭৯৭ রুপিয়াহ হয়েছিল।
২০১৫ খ্রিষ্টাব্দের জুন মাসে মূল্যস্ফীতি ছিল ৭.২৬%। এই হার মে (৭.১৫%) এবং তার পূর্বের বছরের জুন মাসের (৬.৭%) চেয়ে বেশি।